HeTree/MevakerConcSen huggingface dataset:
היוועצות אגף מת"ש וחברי הוועדות בנציג התאחדות הקבלנים חשובה וראויה לשם איסוף מידע עדכני וקבלת החלטות נכונה.
עם זאת, יש להגביל ולסייג אותה בהתאם להגדרת מעמדו כמשקיף בדיוני הוועדות כדי שלא תחרוג מגדרי הייעוץ הלגיטימיים.
משרד הכלכלה הודיע בתשובתו כי יציע לחברי הוועדה לקביעת קריטריונים להתייעץ עם נציג התאחדות הקבלנים, בלי שהוא ישתתף בדיון באופן פעיל.
בתשובת אגף מת"ש נמסר כי האגף מתייעץ עם התאחדות הקבלנים, אולם ההחלטות מתקבלות על דעת חברי הוועדות בלבד, ונציג ההתאחדות משמש בוועדות רק כמשקיף על מנת לתרום לשקיפות החלטות האגף.
משרד מבקר המדינה מעיר להנהלת אגף מת"ש כי מהפרוטוקולים עולה שנציג התאחדות הקבלנים שימש בוועדות גורם פעיל , וכי יש להקפיד שיפעל אך ורק בהתאם להגדרת מעמדו כמשקיף.
הרישום בפנקס הקבלנים .
חוק רישום קבלנים לעבודות הנדסה בנאיות, התשכ"ט -1969 (להלן- חוק רישום קבלנים), קובע כי עבודות הנדסה בנאיות, החורגות בהיקפן הכספי או במהותן המקצועית מן התחום שנקבע בתקנות רישום קבלנים לעבודות הנדסה בנאיות (סדרי רישום), התשמ"ח-1988 (להלן- תקנות רישום קבלנים), חייבות להתבצע רק בידי קבלן הרשום בפנקס הקבלנים, אשר קיבל רישיון מאת רשם הקבלנים.
במרץ2007 הודיע אגף מת"ש כי מיום1.
08 יינתנו ויחודשו אישורים להעסקת עובדים פלסטינים בענף הבניין "אך ורק לקבלני בנין בעלי רשיון קבלן בתוקף בהתאם 506 דוח שנתי65א .
שם הדוח: משרד הפנים - רשות האוכלוסין, ההגירה ומעברי הגבול - העסקת עובדים פלסטינים בענף הבניין בישראל מסגרת הפרסום: דוח שנתי 65א שנת הפרסום: התשע"ה-2014 להוראות חוק רישום קבלנים" (ההדגשה במקור).
כעולה ממסמכי האגף, הוראה זו שמה לה למטרה למנוע העסקת עובדים על ידי קבלנים שאינם מורשים , בין השאר כדי לשמור על בטיחות הציבור והעובדים.
בחוזרי האגף שפורסמו לציבור משנת 2008 ואילך נקבע שתנאי הסף לקבלת הקצאת עובדים הוא היותו של מבקש היתר ההעסקה קבלן רשום.
נמצא שלמרות הודעות אגף מת"ש, משנת 2008 ואילך נתנו המדורים היתרי העסקה גם למעסיקים שאינם קבלנים רשומים, ולא שללו היתרי העסקה מקבלנים שאינם רשומים או שנגרעו מפנקס הקבלנים.
לדוגמה, מ"מ מנהלת מדור אשקלון מסרה לצוות הביקורת באפריל 2011 כי במדור אשקלון לא מבקשים הצגת רישיון קבלן רשום מדי שנה, אלא רק במועד פתיחת התיק או בשעת החלפת עובדים.
עוד נמצא כי גם כשעובד עזב מעסיק שאינו קבלן רשום, נתנו המדורים בידי אותו המעסיק אפשרות לקבל עובד חדש.
נציג משרד השיכון בוועדה לקביעת קריטריונים בבניין ביקש ביוני2011 ממנהל אגף מת"ש כי אחת לרבעון יועבר לרשם הקבלנים קובץ ובו רשימת הקבלנים וההקצאות שניתנו.
בטיוטת דוח ביקורת פנים מיוני 2011 בנושא עובדים פלסטינים בענף הבניין ובענף החקלאות נכתב כי "קיימים קבלנים רבים שלא מסרו מעולם תעודת קבלן רשום למדור, אך קיימת להם מכסה של עובדים לענף הבניין".
בדוח הומלץ לבצע בדיקה תקופתית מול רשם הקבלנים לגבי קבלנים שאיבדו את מעמדם כקבלן רשום.
בתגובה לטיוטת הדוח הודיע מנהל אגף מת"ש כי אחת לרבעון יועבר קובץ מעודכן מרשם הקבלנים של כל הקבלנים הרשומים.
בינואר 2012 , בדיון הוועדה השנייה לקביעת קריטריונים, דיווח מנהל אגף מת"ש כי ל- 406 מעסיקים שאינם רשומים בפנקס הקבלניםוברובם, לטענתו, הם "מעסיקים ותיקים ומבוגרים" - היו 1,415 .
היתרי העסקה בביקורת נמצא כי רק ביולי 2013 , בחלוף כחמש שנים מהודעת אגף מת"ש לקבלנים, הועבר לרשם הקבלנים קובץ בדבר קבלנים המחזיקים בהיתרים לצורך בדיקה מי אינו קבלן רשום .
מבדיקת רשם הקבלנים עלה כי 688 קבלנים,שהחזיקו בכ - 3,500 היתרים להעסקת עובדים, לא היו קבלנים רשומים (כ- 13% ממכסת ההיתרים באותוהזמן).
משרד מבקר המדינה רואה בחומרה את התנהלות אגף מת"ש על שנקט סחבת בביצוע הבדיקה והביא לגידול במספר הקבלנים שקיבלו היתרים - בין ינואר 2012 (406 ) ליולי 2013 (688,) על אף שאינם קבלנים רשומים.
בעקבות בדיקת רשם הקבלנים שלחה הנהלת אגף מת"ש מכתבים לקבלנים שאינם רשומים בדרישה להסדיר את מעמדם ולהשלים את הרישום מול הרשם בזמן קצוב.
בחלק מהמכתבים הובטח לקבלנים כי יוכלו להמשיך ולהעסיק את העובדים שברשותם עד קבלת תוצאות בחינות ההסמכה לקבלת אישור קבלן רשום, וזאת מבלי לקצוב זמן לקבלת האישור.
:שם הדוח משרד הפנים - רשות האוכלוסין, ההגירה ומעברי הגבול - העסקת עובדים פלסטינים בענף הבניין בישראל מסגרת הפרסום: דוח שנתי 65א שנת הפרסום: התשע"ה-2014 משרד מבקר המדינה מעיר להנהלת אגף מת"ש שהתחייבות ה לחלק מה קבלנים כי יוכלו להוסיף ולהעסיק את העובדים עד קבלת התוצאות של בחינות ההסמכה בלי לקצוב תקופה זו - אינה מתיישבת עם כללי מינהל תקין.
בתשובת אגף מת"ש נמסר כי עקב הימשכות הליכי ההסדרה לקבלן רשום ברשם הקבלנים ומסיבות שאינן תלויות בקבלנים, האריכה הנהלת האגף את היתרי ההעסקה לקבלנים לא רשומים.
משרד מבקר המדינה רואה בחומרה את התנהלות הנהלת אגף מת"ש.
לא זו בלבד שלא שללה את היתרי ההעסקה לקבלנים לא רשומים, כפי שהודיעה, אלא שגם לא פיקחה אחר יישום הודעת האגף משנת 2007 ; מה גם שהנימוק להיותו של קבלן בעל הסמכה ורשום בפנקס הקבלנים נבע מטעמים של בטיחות הציבור והעובדים.
איסוף נתונים שוטף ועדכני על צורכי הקבלנים .
הקצאת היתרי העסקה בענף הבניין נועדה, בין היתר, לקדם את הבנייה בישראל באמצעות הגדלת היצע העובדים המיומנים.
על הקצאת ההיתרים להיעשות על פי צורכי הקבלנים הפעילים באותה העת.
לצורך הקצאת4,000 היתרים בשנת2011 ביקש האגף מהקבלנים להגיש מסמכים על אודות הפרויקטים שיבצעו בשנת 2011 (היתר בנייה, צו התחלת עבודה, לוחות זמנים לביצוע, חוזה עבודה בין הקבלן הראשי לקבלן המשנה, חוזה עבודה בין מזמין העבודה לבין ה קבלן המבצע).
עם זאת נקבע כי "אין צורך לצרף לבקשה את המסמכים המפורטים.
לעיל, וקיומם מהווה תנאי מקדמי כאמור להגשת הבקשה".
בדיון הוועדה לקביעת קריטריונים לבניין הסביר מנהל אגף מת"ש לחברי הוועדה כי חלוקת ההיתרים תיעשה על סמך הצהרות הקבלנים בלבד ועל בסיס מדגם של 145 בקשות שהוקלדו מכלל 646 .
הבקשות שקיבל האגףכמו כן הוסיף כי "לפי דעתו המקצועית, אין פסול בהעדר בחינת המסמכים התומכים עצמם, ובמיוחד לאור העובדה כי אין ברשות כוח אדם מקצועי לבדיקת המסמכים התומכים תוך זמן סביר בהתאם לדחיפות החלוקה".
בתשובת אגף מת"ש נמסר כי עבודת הוועדה התבססה על נתוני הבקשות שהוגשו והוקלדו למערכת הממוחשבת.
משרד מבקר המדינה מעיר למנהל אגף מת"ש כי בעת הדיון בוועדה לקביעת קריטריונים בבניין לא הועלה לפני הוועדה כל מידע על צורכי הקבלנים, על אף שהדיון התקיים כחודשיים לאחר המועד האחרון להגש ת הבקשות.
מן הראוי היה ש אגף מת"ש יזין ל מערכת הממוחשבת את כל הבקשות לקראת דיון הוועדה.
איסוף הנתונים ועיבודם היה מאפשר להציג לפני חברי הוועדה את מפת הצרכים האמתיים והעדכניים של הקבלנים.
שם הדוח: משרד הפנים - רשות האוכלוסין, ההגירה ומעברי הגבול - העסקת עובדים פלסטינים בענף הבניין בישראל מסגרת הפרסום: דוח שנתי 65א שנת הפרסום: התשע"ה-2014 ביוני2011 הודיע אגף מת"ש כי ההקצאה תיעשה לפי המטרים הרבועים בפרויקטים שעליהם הצהירו הקבלנים ושיבוצעו בשנת 2011.
משרד מבקר המדינה מעיר למנהל אגף מת"ש כי מאחר שמכסת היתרי ההעסקה לחלוקה לקבלן נגזרה מהיקפי עבודתו, מן הדין היה ש גורמים מקצועיים באגף מת"ש או מטעמו יבחנו את המסמכים התומכים בהצהרות הקבלנים, ולו באופן במדגמי, ו לא היה זה ראוי להסתמך על תצהירים אלה בלבד.
הביקורת העלתה עוד כי בהקצאות של כ- 15,000 היתרים בשנים 2013 -2012 .
לא נדרשו הקבלנים להגיש מסמכים על אודות היקפי עבודותיהם כמות ההיתרים החדשים שהוקצו לקבלנים נקבעו על סמך הגדרתם בתור קבלן חדש או ותיק, בלא זיקה כלשהי לעבודות שבביצוע או לעבודות שבגינם כבר קיבלו הקבלנים היתרים והסתיימו.
מהאמור לעיל עולה כי אגף מת"ש לא בחן כל זיקה בין צורכי הקבלן העדכניים לבין כמות ההיתרים שאגף מת"ש הקצה לו.
בתשובת אגף מת"ש נמסר כי האגף אינו מיומן בבדיקת מסמכי הקבלנים.
בדיקת המסמכים אורכת זמן רב וכרוכה במשאבים רבים, ולא תמיד מביאה לחלוקת היתרים נכונה.
משרד מבקר המדינה מעיר להנהלת אגף מת"ש כי יש מקום להקצות או להכשיר עובדים לביצוע הבדיקות האמורות, ולו באופן מדגמי ולשם הרתעה.
רשם הקבלנים הוא הגורם המוסמך להסדרת עבודת הקבלנים בענף הבניין מכוח סמכויותיו, לפי חוק רישום קבלנים ובהתאם לתקנה 2 א(ב) לתקנות רישום קבלנים ותקנות רישום קבלנים לעבודות הנדסה בנאיות (סיווג קבלנים רשומים), התשמ"ח-1988 (להלן- תקנות סיווג קבלנים רשומים), מקבל הרשם מהקבלנים הרשומים מידע על עבודות שהם מבצעים.
הרשם אף נדרש לבצע בדיקת מעקב לגבי חלק מהקבלנים22 (כ- 15% .
) אחת לשלוש שנים לפחות הביקורת העלתה כי אגף מת"ש אינו מסתייע במידע המצוי אצל רשם הקבלנים כדי לבדוק, ולּו באופן מדגמי, את נכונות הצהרות הקבלנים על עבודות שבגינן הוקצו להם בעבר עובדים.
לדעת משרד מבקר המדינה, על הנהל ת אגף מת"ש בשיתוף רשם הקבלנים , לבחון את בקשות הקבלנים, אפילו באופן מדגמי, ולקבוע אמות מידה לחלוקת ההיתרים לקבלנים על סמך היקפי בנייה עדכניים.
22 מעסיק המסווג בסוג3 עד5, למעט קבלן יחיד שאינו תאגיד, הרשום בפנקס הקבלנים על סמך כישוריו וניסיונו האישיים לפי סעיף 4 ()(א1( ) עד3 ) לחוק רישום קבלנים, והוא סווג לאחר שהוכיח סיום עבודות כנדרש בתקנה 3 לתקנות רישום קבלנים לעבודות הנדסה בנאיות (סיווג קבלנים רשומים), התשמ"ח-1988.
הקצאת היתרי העסקה לקבלנים בסיווגים שונים .
רשם הקבלנים מסווג את הקבלנים שנרשמים בפנקס הקבלנים לפי ענף עבודה(קבוצת סיווג א', ב' ו-ג'), לפי היקף כספי מרבי של העבודות שהקבלן רשאי לבצע באתר בנייה אחד וכפי שנקבע בתקנות סיווג קבלנים רשומים.
עלייה בקבוצת הסיווג מותנית ביכולתו של הקבלן להוכיח לרשם כי סיים עבודות בהיקף הדרוש בפרק הזמן הנקוב בתקנות.
קבלן רשאי להיות רשום בו זמנית בקבוצות סיווג שונות, אם התמלאו כל התנאים לרישומו שנקבעו בתקנות הרישום.
לעניין הקצאת 4,000 ההיתרים בשנת2011 , נקבעבאגף מת"ש שקבלנים הרשומים בסיווג ג' 100 ,200 או400 .
רשאים להגיש בקשות לקבלת היתרים בביקורת נמצא כי בתקנות הרישום אין כלל סיווג ג' 400 .
נוסף לכך, לא נמצאו אסמכתאות להנמקות שהביאו לקבלת ההחלטה שהגבילה את הגשת הבקשות רק לבעלי הסיווגים האמורים.
עוד עלה בביקורת כי קבלת ההחלטה בעניין סיווגי הקבלנים שיקבלו היתרים לא תואמה עם משרד השיכון - הגורם המקצועי שאחראי לענף הבניין, ולא נבחן הצורך בחלוקת היתרים לקבלנים בעלי סיווגים אלה על פני קבלנים בעלי סיווגים אחרים.
כאמור, בדיון הוועדהלקביעת קריטריונים בבניין ב-31.
11 הודיעו מנהל אגף מת"ש ונציג ההתאחדות שסיכמו כי 300 היתרים יחולקו לקבלני שיפוצים רשומים בלבד.
ביוני ובנובמבר 2011 פרסם מנהל אגף מת"ש הנחיות להגשת בקשות לקבלת היתרים להעסקת 300 עובדים בענף השיפוצים.
בפברואר2012 , כשנה לאחר החלטת הממשלה2839 , .
פרסם אגף מת"ש את שמות קבלני השיפוצים שקיבלו היתרים נמצא כי מעסיקים קיבלו היתרים להעסקת עובדים פלסטינים במסלול שיועד לקבלני השיפוצים, על אף שה ם מסווגים גם כקבלני בניין ובידיהם היתרים להעסקת עובדים גם כקבלנים כאלה.
כך למשל, מעסיק הרשום כקבלן שיפוצים קיבל היתר אחד ככזה בעודו מחזיק ב -23 היתרי העסקה נוספים שניתנו לו בעבר כקבלן בניין.
משרד מבקר המדינה מעיר לאגף מת"ש שגם הנחיות אלה פורסמו ללא אמות מידה ענייניות ושוויוניות.
ההנחיות לחלוקת 300 ההיתרים פורסמו כמעט חצי שנה לאחר התכנסות הוועדה לקביעת קריטריונים בבניין.
שם הדוח: משרד הפנים - רשות האוכלוסין, ההגירה ומעברי הגבול - העסקת עובדים פלסטינים בענף הבניין בישראל מסגרת הפרסום: דוח שנתי 65א שנת הפרסום: התשע"ה-2014 אכיפת תנאי היתר ההעסקה .
יחידת האכיפה מופקדת על אכיפת החוקים והנהלים הנוגעים להעסקת עובדים זרים ועובדים פלסטינים אצל מעסיקים.
יחידת האכיפה מטילה קנס של 5,000 ש"ח על מעסיק שנמצא כי העסיק עובד בלי שקיבל מאגף מת"ש היתר להעסקת עובד זה.
בחוזרי מנהל אגף מת"ש להקצאת היתרים נקבע כי מעסיקים שלא יסדירו קנס חלוט23 שהוטל עליהם בגין עבירה על חוק עובדים זרים, לא יהיו רשאים להעסיק עובדים פלסטינים.
הביקורת העלתה כי אין העברה שיטתית וסדורה של מידע בין יחידת האכיפה לאגף מת"ש בדבר קנסות חלוטים שהטילה היחידה על מעסיקים, שלא שולמו.
ממסמכי אגף מת"ש עולה כי לעתיםהתעורר חשש שמעסיקים סוחרים בהיתרים.
כלומר, אדם שאין לו היתר העסקה שוכר עובד שבגינו קיבל מעסיק אחר היתר מאגף מת"ש.
מנתוני יחידת האכיפה עולה כי בחודשים ינואר-נובמבר 2013 הוטלו קנסות על103 מעסיקים שהעסיקו עובדים ללא היתר העסקה.
מנהל היחידה הסביר בדצמבר2013 כי במרבית המקרים אותם העובדים החזיקו ברישיונות עבודה המשויכים למעסיקים אחרים (בענף החקלאות והבניין).
משרד מבקר המדינה מעיר ליחידת האכיפה כי עליה להעביר את המידע האמור לאגף מת"ש.
לדעת משרד מבקר המדינה, מן הראוי כי אגף מת"ש יבחן את אחריות המעסיקים בעלי היתרי ההעסקה , שעובדיהם מועסקים על ידי אחרים ללא היתר, להעסקת עובדיהם אצל מעסיקים אחרים .
נמצא כי לעתים רחוקות אגף מת"ש מעביר ליחידת האכיפה מידע על מעסיקים שיש חשש כי הפרו את תנאי ההיתר.
ביולי 2013 , בדיון הוועדה להקצאה שוטפת, ציין נציג משרד השיכון כי יש להעביר ליחידת האכיפה בקשה לבדוק 18 מעסיקים שברשותםכמות רבה של היתרים, והם מגישים בקשות לקבלת היתרים נוספים.
בביקורת נמצא כי מיולי ועד דצמבר 2013 בדקה יחידת האכיפה, באמצעות שיחות טלפון, ארבעה מעסיקים בלבד מכלל ה-18 שהתבקשה לגביהם בדיקה מיוחדת.
משרד מבקר המדינה מעיר להנהלת אגף מת"ש וליחידת האכיפה כי בדיקה באמצעות שיחות טלפון אינה משקפת את המצב בפועל ואין בה די.
מן הראוי לשלב בדיקה באתרי ההעסקה, לרבות בדיקת נוכחות העובדים, רישיונות העבודה שלהם והיתרי ההעסקה שבידי המעסיק.
23 בהתאם לקבוע בסעיף1יד1 .
לחוק עובדים זרים משרד הפנים 511 .
:שם הדוח משרד הפנים - רשות האוכלוסין, ההגירה ומעברי הגבול - העסקת עובדים פלסטינים בענף הבניין בישראל מסגרת הפרסום: דוח שנתי 65א שנת הפרסום: התשע"ה-2014 לדעת משרד מבקר המדינה, על אגף מת"ש ויחידת האכיפה ל גבש במשולב תכנית סדורה לביקורת על מעסיקים שיש חשש כי הם חורגים מתנאי ההיתר.
על יחידת האכיפה מוטל לפעול בעניין זה בשיתוף עם אגף מת"ש ולבצע את הבדיקה בזמן אמת.
בשעה שעובדי יחידת האכיפה מגיעים לאתר שבו מועסק עובד פלסטיני, הם מבקשים לבדוק אם למעסיק המסוים יש היתר להעסיק עובד זה.
נמצא כי עובדי היחידה אינם יוצרים קשר עם אגף מת"ש על מנת לברר כמה היתרים פעילים יש בידי המעסיק הנבדק בזמן אמת, ואינם משווים בין ההיתרים שהוקצו למעסיק לבין העובדים הפלסטינים אשר מועסקים בפועל.
משרד מבקר המדינה מעיר לאגף מת"ש וליחידת האכיפה כי עליהם לעבוד בתור "כלים שלובים" ולאגם את המשאבים שהם ממונים עליהם כדי לאמת, ולו באופן מדגמי, את מימוש תנאי ההיתר שיש בידי המעסיקים.
בתשובת אגף מת"ש נמסר כי האגף ויחידת האכיפה יפעלו ליישם תהליך עבודה סדור להעברת מידע ביניהם.
משרד מבקר המדינה מעיר להנהלת אגף מת"ש ולמנכ"ל רשות האוכלוסין על שמשך שנים חולקו אלפי היתרי העסקה ללא אמות מידה אחידות ושוויוניות ובהתערבות של גורמים חיצוניים.
הגורם המקצועי - משרד השיכון, לא השתתף בקביעת סוגי הקבלנים הזכאים להיתרי העסקה ובגיבוש אמות המידה הראויות לחלוקת ההיתרים.
משרד מבקר המדינה רואה בחומרה את עצם הדבר שכבר בשנת 2009 הורה ראש רשות האוכלוסין על קביעת אמות מידה , אולם במועד סיום הביקורת, לא סיימו הוועדות שמונו והתכנסו את עבודתן ומסקנותיהן לא הוגשו.
לפיכך, בחלוף חמש שנים, עדיין לא נקבעו אמות מידה לחלוקת היתרי העסקה, והם מחולקים כיום לכל קבלן שמבקש זאת, ללא צורך בהוכחת היקפי העבודה שלו.
כפועל יוצא מכך, ההיתרים אינם מחולקים בדרך שוויונית.
הנהלת אגף מת"ש אינה שוללת היתרי העסקה מ קבלנים שאינם רשומים בפנקס הקבלנים, ואלה מוסיפים להחזיק בהיתרי העסקה בסתירה לנוהלי אגף מת"ש.
הנהלת אגף מת"ש אינה אוספת נתונים על אודות צורכי הקבלנים, היקפי עבודתם ותחומי העיסוק העדכניים שלהם, שעשויים לשמש אותה בעת חלוקת מכסת היתרי ההעסקה.
שם הדוח: משרד הפנים - רשות האוכלוסין, ההגירה ומעברי הגבול - העסקת עובדים פלסטינים בענף הבניין בישראל מסגרת הפרסום: דוח שנתי 65א שנת הפרסום: התשע"ה-2014 הניהול של תיקיהמעסיקים במדורים .
: נוהלי העבודה בתקנון שירות המדינה (להלן - התקשי"ר) נקבע כי המנהל הכללי או מי שהוסמך לכך על ידו יקבע מערכת מלאה של הוראות נוהל משרדיות שתכליתן המרכזית היא להגדיר ולתכנון נושאים ארגוניים, כלהלן: (א) להבטיח שיטת ביצוע אחידה, מוסמכת ויעילה; (ב) להבטיח חלוקה ברורה של סמכויות, תחומי עבודה ותחומי אחריות; (ג) לאפשר בקרה; (ד) לצמצם את האפשרויות לפעולות בלתי רצויות (אפליות ומעילות); (ה) לשמש מדריך יעיל לעובדים.
עשרת המדורים של אגף מת"ש מנוהלים, כל אחד, על ידי מנהל מדור, וגודלם משתנה ממקום למקום.
בהנהלת אגף מת"ש יש קובץ נוהלי אגף מדור התשלומים שעודכן ברובו בשנת 2000 (להלן- קובץ הנהלים).
מנהל אגף מת"ש מסר לנציגי משרד מבקר המדינה שאגף מת"ש והמדורים פועלים לפי קובץ הנהלים.
מהביקורת עולה כי הלכה למעשה פעילות המדורים מוסדרת באמצעות חוזרים בשלל נושאים שמנהל אגף מת"ש מפיץ באמצעות הודעות דואר אלקטרוני, לרבות חוזרים בעניין נהלים שכבר נמצאים בקובץ הנהלים; סעיפים רבים בחוזרים זהים או דומים מאוד לסעיפים בנהלים, ואין בהם הפניה אל הקובץ או אזכור שלו.
בתשובת אגף מת"ש נמסר כי בתכניות העבודה לשנת 2014 יוסדר נושא כתיבת נוהלי העבודה שיכללו את החוזרים השונים.
הנהלים יפורסמו באתר של רשות האוכלוסין.
: מסמכים חסרים בתיקי מעסיקים בחוזר פתיחת תיק24 נקבע כי על מעסיק בענף הבניין, המבקש להעסיק עובדים פלסטינים, להגיש את המסמכים האלה: תצלום מסמך עוסק מורשה; תצלום מסמך תיק ניכויים של המוסד לביטוח לאומי (להלן - ביטוח לאומי); תצלום של אישור רשם הקבלנים (בתוקף); תצלום תעודת הזהות; אישור על ניהול פנקסי חשבונות - אגף מס הכנסה ו/או אישור לצורך ניכוי מס.
כבר ביולי 2009 התריע מנהל אגף מת"ש כי פקידי המדורים אינם מקפידים על מילוי המסמכים שהמעסיק אמור לחתום עליהם.
בביקורת עלה שבמדור תל אביב פותחים תיקים על פי הנחיות טופס פנימי ובו רשימת המסמכים שיש להגיש בעת פתיחת תיק בענף הבניין או בעת חידושו ודרישותיו שונות מאלו של חוזר פתיחת תיק.
כך למשל, נדרש "אישור על ניהול פנקסי חשבונות - אגף מס הכנסה ו/או אישור לצורך ניכוי מס" בחוזר פתיחת תיק, אך זה לא נמצא ברשימת המסמכים הנדרשים במדור תל אביב.
כמו כן, מדור תל אביב הוסיף לרשימתו מסמכים שלא הוגדרו בחוזר האמור.
נמצא כי אין אחידות בין הדרישות של הנהלת אגף מת"ש לבין הדרישות של מדור תל אביב.
חוסר האחידות עלול לפגוע בשוויון ההזדמנויות, בזכויות ובתנאים של ציבור הקבלנים ברחבי הארץ.
בקובץ המעסיקים בענף הבניין של אגף מת"ש מיולי 2013 נמצאו395 מעסיקים פעילים (מעסיק הזכאי לקבל היתרי העסקה ), אולם במערכת הממוחשבת של אגף מת"ש לא היה רישום כלשהו של מספר זיהוי עבורם (תעודת זהות או מספר חברה פרטית).
חלק מהמעסיקים אף החזיקו בהיתרי העסקה (27 .
24 'חוזר מנהל אגף מס33/09 ,19.
09 , (להלן- חוזר פתיחת תיק).
:שם הדוח משרד הפנים - רשות האוכלוסין, ההגירה ומעברי הגבול - העסקת עובדים פלסטינים בענף הבניין בישראל מסגרת הפרסום: דוח שנתי 65א שנת הפרסום: התשע"ה-2014 משרד מבקר המדינה מעיר להנהלת אגף מת"ש כי עליה להבטיח שהרשומות שלה מכילות את מלוא פרטי הקבלנים.
ניהול תיקי מעסיק ים: במערכת הממוחשבת של אגף מת"ש נרשמים תיקי המעסיקים.
התיקים הפיזיים של המעסיקים מנוהלים במדורים.
בביקורת נמצא כי בחלק מהמדורים תיקי המעסיקים מנוהלים ב אופן רשלני, חסרים בהם מסמכי יסוד חשובים (כגון: אישור קבלן רשום והתחייבות להעסיק את העובדים בהיקף של משרה מלאה), ולעתים אין אפשרות למצוא בהם כל מסמך עדכני.
בחלק מהמדורים מסמכים שהמדורים מקבלים מהמעסיקים באופן שוטף אינם מתויקים בתיק המעסיק, וממילא לא ניתן לבצע באמצעותם בקרה על הפעילות בתיקי המעסיקים.
נוהל "טיפול במעסיקים חריגים" הגדיר מיהו מעסיק חריג, מוקפא וחסום (להלן - הנוהל לטיפול במעסיקים חריגים).
בעלי תפקידים שונים באגף מת"ש מסרו לנציגי הביקורת הסברים שונים לגבי כל אחת מההגדרות הללו (להלן - סטטוס).
ואולם, במערכת הממוחשבת של אגף מת"ש מוגדרים התיקים על פי סטטוסים עיקריים אחרים: פעילים, מוקפאים, חסומי רישיונות וחסומי דיווחים.
מעסיקים מוקפאים, חסומי רישיונות וחסומי דיווחים הפרו את תנאי היתר ההעסקה ואינם רשאים לקבל היתרים נוספים.
בנוהל האמור לא מוגדר מיהו חסום רישיונות וחסום דיווחים, וכל מדור נוהג אחרת.
נמצא כי המדורים מסווגים את המעסיקים שלא לפי הגדרות הנוהל לטיפול במעסיקים חריגים.
לדוגמה, בקבצים שהעבירה הנהלת אגף מת"ש לנציגי הביקורת נכללו רישומים של מעסיקים בסטטוס חסום דיווחים, אולם במערכת הממוחשבת במדור ירושלים הם נרשמו בסטטוס חסום רישיונות.
מנהלת מדור ירושלים וסגנּה מסרו לנציגי הביקורת בדצמבר 2013 כי זה כמה שנים שבמדור ירושלים לא מסווגים קבלנים בסטטוס חסום דיווחים.
נוהל פתיחת תיק וחוזר פתיחת תיק קבעו שבשעה שמעסיק מבקש לפתוח תיק במדור, צריך לבדוק אם כבר יש לו תיק עבור אותם סוגי עובדים, ענף וסקטור.
כבר ביוני 2007 הודיע סגן מנהל אגף מת"ש למנהלי המדורים ועובדיהם כי במערכת הממוחשבת של האגף נמצא המידע האמור והנחה כי "בעת בקשה לפתיחת תיק - , תיק ]מספר חברה פרטית[ .
פ]תעודת זהות[ חובה לבדוק נתונים כגון: ת"ז ניכויים/ביטוח לאומי.
אם קיים במערכת סמל מעסיק - יש לדחות את בקשת המעסיק לפתיחת תיק נוסף.
אבקש לבצע הנחיה זו בהקפדה כדי למנוע 'כפילויות' של אותו מעסיק במדורים שונים".
שם הדוח: משרד הפנים - רשות האוכלוסין, ההגירה ומעברי הגבול - העסקת עובדים פלסטינים בענף הבניין בישראל מסגרת הפרסום: דוח שנתי 65א שנת הפרסום: התשע"ה-2014 במדורים תל אביב, ירושלים ורמת גן נמצאותיקים שונים לאותו הקבלן שנפתחו לו בכפילות, על אף שמדובר באותו מספר חברה או מספר תעודת זהות.
דהיינו, הקבלן הגיש בקשות כפולות להיתרים שאושרו לו, בלי שהמדורים הבחינו שמדובר בבקשות של אותו הקבלן.
(1) 'במדור רמת גן מתנהלים שני תיקי מעסיק: מעסיק ששמו "א1991 ,"בע"מ המחזיק ב-138 היתרים, ומעסיק ששמו "א' בע"מ", המחזיק ב-11 .
היתרים נמצא ששני תיקי המעסיקים הללו נפתחו על בסיס אותו מספר חברה פרטית (ח.
(2) לחברה ב' יש שני תיקי מעסיק במדור רמת גן עם שמות שונים.
ברישומי אגף מת"ש יש לשני המעסיקים האלה אותו מספר קבלן רשום.
בהקצאת היתרים מספטמבר 2012 קיבלה חברה זו שתי הקצאות.
בהקצאת היתרים נוספת מיולי 2013 .
שוב קיבלה החברה שתי הקצאות נמצא כי המדורים אינם מבצעים את הבדיקות הנדרשות.
כפועל יוצא מכך, נפתח למעסיקים יותר מתיק מעסיק אחד, ולכן הם זוכים למכסת עובדים גדולה מזו שהיו מקבלים אילו היו מופיעים במערכת הממוחשבת כמעסיק אחד בלבד.
על פי חוק רישום קבלנים, אדם שרשום כקבלן רשאי לפעול גם באמצעות חברה.
חברה כזו תירשם בפנקס הקבלנים במספר קבלן אחר.
כלומר, אדם אחד יכול לפעול כשתי ישויות משפטיות לצורך קבלת ההיתרים : באחת הוא פועל כאדם פרטי, ובשנייה - כבעל מניות בחברה בעירבון מוגבל.
בנוהל פתיחת תיק ובחוזר פתיחת תיק נקבע שעל עובדי המדורים לבדוק את הגדרתו של מעסיק המבקש לפתוח תיק ולברר אם הוא שותף או בעל מניות בתיק מעסיק פעיל, או בעל מניות בתיק אחר שמתנהל במערכת.
עוד נקבע כי "בהתאם לתוצאות הבדיקה, על הפקיד המטפל בבקשה להחליט לפי שיקול דעתו האם להמשיך ולטפל בבקשה או לדחותה".
בביקורת נמצאו קבלנים שלהם שני תיקי מעסיק באגף מת"ש - תיק אחד כאדם פרטי והתיק האחר על שם החברה שבבעלותו.
לדוגמה, בהקצאת היתרים שפורסמה בפברואר 2012 הקצה אגף מת"ש למעסיק המכונה באגף "י' - חברה לבנייה" 14 'עובדים, וגם למעסיק המכונה באגף "י פרויקטים" הוקצו 14 עובדים.
בדיקה בפנקס הקבלנים מלמדת כי לשני המעסיקים האלו אותה הכתובת.
הביקורת העלתה כי החברה "י' - חברה לבנייה" מחזיקה ב- 100% מהמניות של חברת "י' פרויקטים".
עוד נמצא כי במדור ירושלים מתנהלים שני תיקי מעסיק של שתי חברות באותה הבעלות ; האחת מחזיקה ב-28 היתרים והשנייה- ב-15 .
היתרים משרד הפנים 515 .
:שם הדוח משרד הפנים - רשות האוכלוסין, ההגירה ומעברי הגבול - העסקת עובדים פלסטינים בענף הבניין בישראל מסגרת הפרסום: דוח שנתי 65א שנת הפרסום: התשע"ה-2014 משרד מבקר המדינה מעיר להנהלת אגף מת"ש כי לצורךמתן ה היתרים עליה לבחון אם פתיחת שני תיקים לאותו קבלן נחשבת ל כפילות של מעסיקים.
על פי בחינה זו, עליה לקבוע מדיניות אחידה בסוגיה זו ולאכוף את ביצועה.
אם מהבחינה המהותית אין הדבר בגדר איסור, הרי שעל המדורים לוודא כי הצהרת הקבלן בדבר העבודות שהוא מבצע ובגינן הוא קיבל היתרים אינן זהות.
נמצא שבקובץ המעסיקים בענף הבניין של אגף מת"ש מיולי 2013 היו רשומים188 קבלנים בסטטוס חסום רישיונות, ושניים מהם החזיקו כל אחד בשני היתרים.
כמו כן נמצאו 1,282 קבלנים בסטטוסחסום דיווחים, ו -104 מהםהחזיקו יחד ב -630 היתרי העסקה בתוקף.
לדעת משרד מבקר המדינה, יש לראות בחומרה את התנהלות אגף מת"ש, המותיר היתרים בידי מעסיקים שאינם זכאים להם לאחר שהפרו את תנאי ההיתר.
על הנהלת אגף מת"ש לוודא שקבלנים בסטטוסים האמורים אינם מחזיקים בהיתרים פעילים להעסקת עובדים.
בביקורת עלה עוד כי אגף מת"ש מאפשר למעסיק המוגדר בתור חסום דיווח או חסום רישיונות לפעול בתיק אחר באותו מדור או במדור אחר.
לדוגמה, במדור ירושלים למעסיק הרשום בסטטוס חסום רישיונות יש תיק מעסיק נוסף בשם אחר בסטטוס פעיל, ובו הוא מחזיק בשלושה היתרים ; לשני המעסיקים הללו אותו מספר תעודת זהות.
מהאמור לעיל עולה כי המדורים לא עורכים את הבדיקות הנדרשות, ובשל כך יש מעסיקים שפותחים יותר מתיק מעסיק אחד ומקבלים מכסת עובדים גדולה יותר מהמכסה שהיו מקבלים אילו היו מופיעים במערכת הממוחשבת כמעסיק אחד בלבד.
זאת ועוד, קבלנים שתיק המעסיק שלהם הוגבל על ידי הנהלת אגף מת"ש בשל הפרת תנאי ההיתר יכולים לפתוח תיק מעסיק חדש באותו מדור או במדור אחר.
לדעת משרד מבקר המדינה, הדוגמאות שהובאו מצביעות על ליקויים מהותיים בניהול תיקי המעסיקים על ידי אגף מת"ש.
על האגף מו טל לבצע בדיקות למניעת כפילויות של מעסיקים רשומים, למפות את הסיבות שבגינן התאפשר הדבר ולשקול לשלול ממעסיקים היתרים שקיבלו בשל ניהול שני תיקים.
על האגף להפעיל אמצעי בקרה למערכת הממוחשבת שימנעו מצבים כאלה בעתיד.
בתשובת אגף מת"ש נמסר כי בעקבות הערות מבקר המדינה הוחלט לסגור אחד מהתיקים הפעילים של כל מעסיק שיש לו תיקים כפולים ולהעביר את העובדים לתיק מעסיק אחד.
כך יחזיק כל מעסיק בסוף התהליך בתיק מעסיק פעיל אחד בלבד.
כמו כן, ניתנה הנחיה לחסום את האפשרות לפתיחת תיק מעסיק למספר ח.
של חברה או למספר קבלן רשום שכבר יש להם תיק מעסיק במערכת הממוחשבת.
שם הדוח: משרד הפנים - רשות האוכלוסין, ההגירה ומעברי הגבול - העסקת עובדים פלסטינים בענף הבניין בישראל מסגרת הפרסום: דוח שנתי 65א שנת הפרסום: התשע"ה-2014 משרד מבקר המדינה מעיר לאגף מת"ש כי היה עליו לקיים בירור בדבר נסיבות פתיחת התיקים הכפולים, לוודא שהם לא נפתחו כדרך לעקוף את תנאי הסף ותנאי ההיתר ולפעול בהתאם לממצאים.
כמו כן, לדעת משרד מבקר המדינה, על הנהלת אגף מת"ש לבצע את הבדיקות האמורות לגבי כלל המעסיקים.
: בחינת מסמכי הבקשה שהגישו הקבלנים בנוהל פתיחת תיק ובחוזר פתיחת תיק נקבע שיש להגדיר במערכת הממוחשבת לכל מעסיק את הפרויקטים או את אתרי העבודה שלו.
בחוזר 15/11 נקבע כי על הקבלנים להגיש לאגף מת"ש, בצירוף הבקשה לקבלת היתרים, גם טופס ריכוז פרויקטים.
בחוזר מיוני 2013 נקבע כי מעסיק יוכל להעסיק את העובדים אך ורק בפרויקטים שפורטו בבקשתו לקבלת היתרים ואושרו על ידי המדור.
בביקורת עלה כי עובדי המדורים אינם נדרשים לבחון את מסמכי הבקשות שמוגשות להם על ידי הקבלנים, לרבות טופס ריכוז הפ רויקטים, שתכליתם לוודא כי מעסיק לא יקבל היתר לכמות עובדים כפולה לאותו הפרויקט.
רשם הקבלנים מסר למשרד מבקר המדינה בתשובתו כי אין הוא בודק את הבקשות, וכך או כך הוא מבצע מעקב רק אחר קבלנים בסיווגים מסוימים, המהווים כ-15% מהקבלנים הרשומים.
בתשובת אגף מת"ש נטען כי אין לאגף די כוח אדם מקצועי לבחינת הבקשות.
ההנחה הבסיסית היא שהקבלן והיקף פעילותו נבדקו אצל רשם הקבלנים.
לדעת משרד מבקר המדינה, מאחר שרשם הקבלנים מוסמך לעקוב רק אחר חלק מהקבלנים הרשומים, וממילא לטענתו הוא מבצע מעקב רק אחר כ- 15% מהם, על המדורים מוטל אפוא להרחיב את בדיקותיהם לפי ה הנחיות שתקבע הנהלת אגף מת"ש בעניין.
נמצא שהמדורים מתנהלים שונה זה מזה, אין כללי עבודה אחידים.
התנהלות זו יוצרת אי -שוויון בין המעסיקים ופוגעת בכללי המינהל התקין.
במדורים לא מופעלות בקרות שנועדו למנוע פתיחת כמה תיקי מעסיק לאותו הקבלן ומתן מכסות היתרים כפולות בגין אותם פרויקטים.
נוכח הממצאים שתוארו לעיל, על אגף מת"ש לבצע בדיקה של כל תיקי המעסיקים שמחזיקים בהיתרים ולוודא כי כל המסמכים והאישורים הנדרשים הומצאו לו כנדרש.